Major Bence, TT 1. év
	Számomra a Budapesti Erasmus+ rövid szakmaigyakorlatos mobilitás a Budapesti Sporttudományi Egyetemen nagyon tanulságos és szórakoztató volt, ezért köszönettel tartozom az Erasmus-nak.
	12-ke, vasárnap reggel jó korán indultunk útnak, és még aznap estére érkeztünk meg Budapestre a szállásra. Nagyon modern és jól felszerelt apartmanokat kaptunk, amibe nagyon kényelmesen elfértünk. Egy kicsit még lefekvés előtt körbejártuk a környéket, lenyűgöző hangulata volt a városnak éjjel. 
[bookmark: _GoBack]	A programunk hétfő reggel kezdődött. 10 órakor a Magyar Testnevelési és Sporttudományi Egyetem előtt találkoztunk Blanár Denissza koordinátor asszonnyal, aki a mi idegenvezetőnk, és az egész heti program-koordinátorunk volt. 
Az egyetemen először a Róma terembe vittek minket ahol elmagyarázták nagyvonalakban az egyetem történelmét, ez után pedig felsoroltak rengeteg okot arra, hogy miért ajánlják az TF-et. Ezeket az információkat Dr. Ökrös Csaba rektor úr és Professzor Dr Sterbenz Tamás mondta el nekünk. A kedves idegenvezetőnk körbevezetett az egyetem területén és bemutatott minden épületet, ezek után kipróbáltuk az egyetem menzáját is, ami nagyon ínycsiklandó volt.
Később elmentünk varost nézni, ahol meglátogattuk a Hősök Terét.
	A keddi napunk volt a legaktívabb, mivel elmentünk a Dr. Koltai Jenő Sportközpontba ahol egy jó hosszú edzést tartottunk. Este pedig megnéztük a Magyar-Portugál meccset, ami nagyon feldobta az éjszakai hangulatát.
	A szerdai napunk egy nagyon érdekes programmal kezdődött mivel meglátogattuk Magyarország egyik legnagyobb focicsapatának az akadémiáját. Sok szaktársunknak nagy álma, hogy egy hasonló helyen tudják fejleszteni a képességüket.
	Csütörtökön volt a számomra legérdekesebb nap, mivel a judo és karate edzéseket tapasztalhattuk meg. A magas színvonalú edzés nagyon megragadta a figyelmemet.
	Pénteken meglátogattuk a Nemzeti Közszolgálati Egyetem sportlétesítményeit is. Meglepően vagány és hasznos termeket mutattak be nekünk, például a medencéket, a csarnokot és a kültéri akadálypályát.
	Szombaton elégedetten indulhattunk hazafelé, nagyon sok új és hasznos információt tanultunk meg a sport szakmáról és magyar egyetemi életről.
Összegzésként nagyon hálás vagyok annak, hogy elmehettem erre a rövid szakmai Erasmus+mobilitásra, és a későbbekben máskor is szívesen mennék. 
